open-index/open-wikipedia-markdown huggingface dataset:
Félix de Azara

**Félix de Azara** u **Félix d'Azara**, naixito de Barbunyals (Semontano de Balbastro) o 19 de mayo de 1742 y muerto en ixa mesma localidat o 20 d'octubre de 1821, estió un destacto militar, incheniero, explorador, cartografo, antropologo, naturalista, botanico y ornitologo aragonés, fácil que uno d'os aragoneses con una mas gran prochección universal d'os suyos tiempos. Antiparte, ye o chermano d'o diplomatico aragonés José Nicolás de Azara.

Formato en a Universidat de Uesca, a on estudió Filosofía, Artes y Dreito, decidió sindembargo iniciar una carrera como militar. Asinas, estió cadet en o Rechimiento d'Infantería de Galicia, de guarnición en Aragón, adedicando-se a treballos de topografía militar. Prenió parte en a expedición contra Archel de 1775, a on i recibió feridas greus. En 1781 lo ninvioron a o virreinau d'o Río de la Plata ta delimitar-ne as mugas con Brasil, en ixas envueltas una colonia de Portugal, mugas que s'heban delimitato nomás que alto u baixo en o Tractau d'El Pardo signato en 1778 entre Espanya y Portugal. Mientres asperaba que plegase a delegación portuguesa (asperó 12 anyadas) fació os suyos propios treballos preparatorios, incluyindo-ie un analís completo d'o territorio de l'actual Paraguai dende cuantos puntos d'anvista, dende a suya cheografía dica a suya zoolochía, en pasando por a economía u a ornitolochía.

Dimpués s'adedicó a fer treballos preparatios ta a colonización d'o territorio de l'actual Uruguai, ta prebar de frenar a expansión que os portugueses yeran fendo enta o sud dende os suyos territorios colonials en Brasil. Tornó a la peninsula iberica en 1801, deixando un fundo recuerdo en America.

## Vinclos externos

*  ''Félix de Azara'' en a *[[Gran Enciclopedia Aragonesa]]*.
Antón García Abril

**Antón García Abril**, naixiu o 19 de mayo de 1933 de Teruel (Comunidat de Teruel, Aragón) y muerto o 17 de marzo de 2021 en Madrit (Comunidat de Madrit, Espanya) estió un compositor aragonés, con cuantos premios recibius mientres a suya carrera musical. A suya actividat como compositor ye prou important en o mundo d'o cine espanyol, con cuantas bandas sonoras ta cintas, encara que tamién en o mundo d'o teatro: D'atra man, Antón García Abril tamién ye l'autor d'a musica de l'himno d'Aragón.

D'entre as suyas composicions ta cintas, se'n puet destacar de belunas, como *[[Muchachas de azul]]* (1957, Pedro Lazaga), *[[Franco, ese hombre]]* (1964, José Luis Sáenz de Heredia), *[[La ciudad no es para mí]]* (1965, Pedro Lazaga), *[[Sor Citroën]]* (1967, Pedro Lazaga), *[[El turismo es un gran invento]]* (1968, Pedro Lazaga), *[[Vente a Alemania, Pepe]]* (1971, Pedro Lazaga), u *[[Los santos inocentes (cinta)|Los santos inocentes]]* (1984, Mario Camus).

Pensionau por a Deputación Provincial de Teruel, fació a suya formación musical en primeras en Valencia y dimpués en Madrit, perfeccionando os suyos estudios en Siena y Roma (Italia). Dende 1957 estió profesor auxiliar en o Conservatorio de Madrit, estando-ne catedratico dende 1971.

Premiau con o Premio Simón d'Honor de 2015 atorgau por l'Academia d'o Cine Aragonés por a suya contribución a la industria cinematografica.

## Se veiga tamién
* Cancions con musica d'Antón García Abril.
* Cintas con banda sonora orichinal d'Antón García Abril.

## Vinclos externos
*  ''Antón García Abril'' en a *[[Gran Enciclopedia Aragonesa]]*.
*  ''Antón García Abril'' en Internet Movie Database.
Nellie Melba

**Nellie Melba** (naixita como **Helen Porter Mitchell**), naixida de Melbourne (Victoria) o 19 de mayo de 1861 y muerta en Sydney (Nueva Galas d'o Sud) o 23 de febrero de 1931, estió una cantaire (soprano) d'Opera australiana, que se convertió en una d'as sopranos mas conoixitas d'a Era Victoriana y de primerías d'o sieglo XX por a pureza d'a suya voz y por a brilantez d'a suya tecnica, estando amás a primera personalidat australiana en tener reconoiximiento internacional en o mundo d'a musica clasica.

## Vinclos externos
Johann Gottlieb Fichte

**Johann Gottlieb Fichte**, naixito de Rammenau (Electorato de Saxonia, hue Saxonia, Alemanya) o 19 de mayo de 1762 y muerto en Berlín (Reino de Prusia, hue Alemanya) o 27 de chinero de 1814, estió un destacato filosofo alemán, d'o dito *[[idealismo alemán]]* (n'estió uno d'os suyos fundadors), un movimiento filosofico desarrollato sobre l'alazet d'os treballos d'Immanuel Kant. Se diz que a o suyo traviés s'establixe a linia de continidat entre Kant y l'ideyalismo alemán de Georg Wilhelm Friedrich Hegel, y a suya filosofía politica tien una gran importancia en o desarrollo d'o nacionalismo alemán mientres o sieglo XIX.

## Vinclos externos
Nadja Benaissa

**Nadja Benaissa** (naixita o 26 d'abril de 1982 de Frankfurt d'o Main) ye una cantaire, cantautora y actriz ocasional alemana d'orichen marroquín, famosa por haber feito parti d'o grupo de pop femenín No Angels, o "grupo musical femenina alemana con mas exitos de ventas dica l'actualidat", seguntes os medios alemans.

Dimpués d'una serie d'exitos comercials con o grupo, Benaissa quitó o suyo primer disco en solitario *[[Schritt für Schritt]]* en 2006. O disco, semi-autobiografico, fue gravato de tot en aleman, desembolicando mas o soul, R&B y musica jazz, pero tenendo encara un notable exito comercial.

En febrero de 2010, a policía alemana l'acusó por haber mantenito relacions sexuals sin protección con tres hombres entre 2004 y 2006, sin decir-les-ne que teneba o virus d'o sida. En agosto d'ixe mesmo anyo, una sentencia dició que yera culpable d'o contachio d'o virus a un d'os hombres, metendo-le una pena de dos anyos de suspensión y 300 horas de servicios comunitarios.

En setiembre de 2010, Nadja Benaissa deixa oficialment o grupo debito a razons personals, quedando alavez "No Angels" como un trío.

## Discografía

### Discos

### Singles

### Colaboracions

## Referencias

## Vinclos externos
Pete Townshend

**Pete Townshend** (**Peter Dennis Blandford Townshend**), naixito de Londres o 19 de mayo de 1945, ye un cantaire, compositor y musico (guitarra, baixo electrico, harmonica...) de musica rock britanico, muit conoixito en haber estau o líder d'o grupo *[[The Who]]* mientres mas de cuaranta anyadas, fendo d'ixe grupo uno d'os grupos mas influyents d'a musica rock en ixas envueltas.

## Vinclos externos
Flerovio

O **flerovio** ye un elemento sintetico d'a tabla periodica de simbolo **Fl** y de numero atomico 114. D'antis mas yera conoixito con o nombre temporal d**'ununquadio** y o simbolo temporal de **Uuq**.

Iste elemento fue descrito en chinero de 1998 por investigadors d'o "Instituto Nucleyar de Dubna" a on se'n creyoron 3 atomos por meyo de reaccions nucleyars con isotopos de plutonio-244 y calcio-48. A vida meyana d'o isotopo de flerovio-289 ye de 30 segundos y la d'o flerovio-288 de 2 segundos.

## Vinclos externos
*  webelements.com - Fl
*  Apsidium.com - Fl
Moscovio

O **moscovio** (*ununpentio* yera o nombre temporal) ye l'elemento sintetico d'a tabla periodica de simbol **Mc** y numero atomico 115.

O moscovio se reporta como proveedor de fuent d'enerchía que puet producir efectos antigravitacionals baixo bombardeyo con protons a o largo d'a producción d'antimateria utilizata ta producir enerchía.

## Referencias

## Vinclos externos
*  webelements.com Uup
Livermorio

O **livermorio** ye un elemento sintetico d'a tabla periodica de simbolo **Lv** y numero atomico 116. D'antis mas yera conoixito con o nombre temporal de **ununhexio** y o simbolo temporal **Uuh**.

## Vinclos externos
*  webelements.com - Lv
Provincia de Gwened

**Bro Gwened** u **Bro Erec** (francés *Pays Vannetais*) ye una d'as nueu provincias (en bretón *broioù*, países) en que ye dividita a Bretanya historica. Ye formata por 222 municipios en una superficie de 5.649&nbsp;km² y una población, seguntes o censo de 1999, de 595.801 habitants. Actualment ye integrata en o departamento de Mor-Bihan, y dos terceras partis d'o territorio son bretonofonas, mientres que una tercera parti ye galofona. A capital ye a villa de Gwened, pero tamién son villas importants Pondivi y An Oriant

Tien un dialecto muit diferenciato d'o bretón (bretón vannetés), cosa que ha facilitato bels movimientos de secesionismo lingüistico, dica inovacions ortograficas d'o *peurunvan* y o *etrerannyezhel* (interdialectal) fuoron admititas comunment.
 
O nombre d'o territorio proviene d'a tribu celta d'os *veneti* (d'aquí *vannetois*), que yeren consideratos sobrebuenos mariners, y fueron chusmesos por Chulio César cuan conquerió a Galia.

## Vinclos externos
* Lista de localidaz de Gwened.
* Lista de localidaz de Gwened.
Nihonio

O **nihonio** (*ununtrio* yera o nombre temporal) ye l'elemento sintetico d'a tabla periodica de simbolo **Nh** y numero atomico 113.

## Referencias

## Vinclos externos
*  webelements.com - Uut
Luis Fernández de Híjar y Ramírez de Arellano

**Luis Fernández de Híjar y Ramírez de Arellano** naixito de Zaragoza en las envueltas de l'anyo 1500, estió lo deceno barón d'Íxar y lo tercer conte de Belchit. Se denominaba duque d'Íxar sin lo consentimiento de Carlos I d'Espanya. Morió lo 20 de chinero de 1554 y lo suyo sepulcre ye situato en Sevilla.

Se casó con Beatriz de Alagón con qui tenió a Elena Fernández de Híjar y Alagón. A la muerte de Beatriz se casó con Hipólita Fernández de Heredia, filla de lo tercer conte de Fuents d'Ebro. D'este segundo matrimonio naixioron Luis Fernández de Híjar y Fernández de Heredia, Juan Francisco Cristóbal Luis Fernández de Híjar y Fernández de Heredia y Rafaela Fernández de Híjar y Fernández de Heredia

Adhibió Casterló a lo ducau d'Íxar por compra en l'anyo 1527.





## Bibliografía
*  Demelsa Ortiz Cruz: *El señorío, luego ducado de Híjar*. Cuadernos del Ducado de Híjar 1: El Legado cultural. 2008. Archivo Ducal de Híjar.
*  Mariano Laborda *Recuerdos de Híjar*. Editato por lo *Centro de Iniciativas Turísticas del Cuadro Artístico de Híjar*, 1980.
Lista de localidaz de Leon

Ista ye una **lista de comunas d'a [[Leon|provincia de Leon]]** en Bretanya

* An Dreneg
* An Dre-Nevez
* An Treoù-Leon
* Ar Folgoad
* Ar Forest-Landerne
* Ar Merzher-Salaun
* Ar Releg-Kerhuon
* Ar Roc'h-Morvan
* Ar Vourc'h-Wenn
* Boc'harzh
* Bodiliz
* Brelez
* Brest
* Brignogan
* Enez-Eusa
* Enez-Vaz
* Gouenoù
* Goulc'hen
* Gwiglann
* Gwikar
* Gwikourvest
* Gwiler-Leon
* Gwimilio
* Gwineventer
* Gwinevez
* Gwipavaz
* Gwiproñvel
* Gwiseni
* Gwitalmeze
* Gwitevede
* Henvig
* Karanteg
* Kastell-Paol
* Kerlouan
* Kerniliz
* Kernouez
* Kersent-Plabenneg
* Kleder
* Kommanna
* Konk-Leon
* Koz-Meal
* Lambaol-Blouarzhel
* Lambaol-Gwimilio
* Lambaol-Gwitalmeze
* Landeda
* Landerne
* Landivizio
* Landunvez
* Lanhouarne
* Lannarvili
* Lanneured
* Lannildud
* Lanniliz
* Lañriware
* Lesneven
* Logeginer-Plouziri
* Logeginer-Sant-Tegoneg
* Lokenole
* Lokmaria-Plouzane
* Lokmelar
* Lokournan
* Loprevaler
* Mespaol
* Milizag
* Molenez
* Penn-ar-C'hrann
* Plabenneg
* Pleiber-Krist
* Plonger
* Plouarzhel
* Plouedern
* Plouenan
* Ploueskad
* Plougerne
* Plougin
* Plougonvelen
* Plougouloum
* Plouider
* Plouneour-Menez
* Plouneour-Traezh
* Plourin-Gwitalmeze
* Plouvien
* Plouvorn
* Plouzane
* Plouzeniel
* Plouziri
* Porspoder
* Rosko
* Sant-Derc'hen
* Sant-Divi
* Santeg
* Sant-Fregan
* Sant-Martin-war-ar-Maez
* Sant-Neven
* Sant-Nouga
* Sant-Pabu
* Sant-Seo
* Sant-Servez-Landivizio
* Sant-Tegoneg
* Sant-Tonan
* Sibirill
* Sizun
* Taole
* Trebabu
* Tregaranteg
* Treglonoù
* Trelaouenan
* Trelevenez
* Trelez
* Tremaouezan
* Treouergad
* Trezilide

## Vinclos externos
*  Lista de localidaz de Leon
Bernardino Montañés Pérez

**Bernardino Montañés Pérez**, naixito de Zaragoza (comarca de Zaragoza) o 20 de mayo de 1825 y muerto en ixa mesma capital o 6 de chinero de 1893, estió un pintor aragonés.

Fació a suya formación en a Escuela d'Artes Polidas de Zaragoza y en a Reyal Academia d'Artes Polidas de Sant Ferrando de Madrit, ta rematar-los en Roma. Estió profesor aduyant en Madrit dica que en 1859 tornó a la suya tierra natal como profesor en a Escuela d'Artes Polidas, convertindo-se-ne en o suyo director en 1886. Tamién estió conservador en o Museu de Zaragoza.

## Vinclos externos
*  ''Bernardino Montañés Pérez'' en a *[[Gran Enciclopedia Aragonesa]]*.
Nieves Ibeas Vuelta

**Nieves Ibeas Vuelta** (Vitoria, 28 de chulio de 1961) estió a presidenta de Chunta Aragonesista y d'o suyo grupo parlamentario dende 2008 dica 2012. Estió a candidata a la presidencia d'o Gubierno d'Aragón en as eleccions de 2011.

## Biografía
Ye licenciata en Filolochía romanica y doctora en Filolochía francesa. Ye profesora titular d'a Universidat de Zaragoza, en a que exerció mientres bels anyos y estió vicerrectora de *Prochección Social y Cultural*. Coeditora de cuantos libros, ye autora d'a-saber-lo articlos sobre literatura y feminismo. Ha estato, tamién, miembro d'o *Consello Rector d'o Instituto Aragonés d'a Muller*.

Ha estato diputada en as Corz d'Aragón en a VI y VII Lechislatura. Renunció a lo suyo escanyo en 2014.

## Cargos en as Corz d'Aragón
Nieves Ibeas ye diputada d'o *Grupo Parlamentario de Chunta Aragonesista* por Zaragoza dende o 18 de chulio de 2003. Amás, ye miembro titular d'a Deputación Permanent, portavoz suplent d'a Comisión d'Industria, Comercio y Turismo, d'a Comisión de Medio Ambient y d'a Comisión de Ciencia, Tecnolochía y Universidat amás d'as comisions de Sanidat y de Educación, Cultura y Esporte.

## Vinclos externos
*  Blog de Nieves Ibeas
Adolfo Barrena Salces

**Adolfo Barrena Salces** (naixito o 31 de chinero de 1950 de Madrit) ye mayestro de primaria y politico d'Ezquierda Unida d'Aragón.

Ha feito parti de movimientos de renovación pedagochica como *Aula Libre* u a *Escuela de Verano d'Aragón*, y ye militant de Comisions Obreras d'amostranza. En iste sindicato ha exercito cuantas funcions, dende delegato sindical dica responsable d'o departamento de medio ambient u miembro d'a comisión executiva. Estió portavoz y coordinador rechional d'Ezquierda Unida d'Aragón y candidato por ista formación a la presidencia aragonesa en 2003, 2007 y 2011.

Amás, destaca o suyo compromís por a esfensa d'o medio ambient. Barrena ha empentato una iniciativa Lechislativa Popular sobre as enerchías renovables y ha feito parti d'o Consello de Protección d'a Naturaleza d'Aragón.

Dende aviento de 2010 estió secretario de *Medio Ambient, Enerchía, Transporte y Augua* d'IU.

## Vinclos externos
*  Blog d'Adolfo Barrena.

## Referencias
Johann Gottfried Schadow

**Johann Gottfried Schadow**, naixito de Berlín (Reino de Prusia, hue Alemanya) o 20 de mayo de 1764 y muerto en ixa mesma capital o 27 de chinero de 1850, estió un escultor alemán, uno d'os prencipals representants en a escultura d'o Neoclasicismo alemán. Una d'as suyas obras escultoricas mas destacatas y conoixitas ye a quadriga que se troba situata sobre a puerta de Brandemburgo, en Berlín. Destacatos alumnos suyos estioron Christian Friedrich Tieck y Christian Daniel Rauch.

## Vinclos externos

## Galería d'imáchens

Imachen:Berlin Brandenburger Tor BW 3.jpg|*[[Quadriga]] sobre a [[puerta de Brandemburgo]]* (Berlín).
Imachen:Rostock Bluecherdenkmal ohne Sockel 2011-02-12.jpg|Escultura en Rostock.
Imachen:Prinzessinnengruppe Porzellan KGM 09-113 detail.jpg|Detalle d'una d'as suyas obras.
John Stuart Mill

**John Stuart Mill**, naixito de Londres (Reino Uniu) o 20 de mayo de 1806 y muerto en Avinyón (Tercera Republica Francesa) o 8 de mayo de 1873, estió un destacato filosofo, economista y politico britanico, fillo d'o filosofo, economista y historiador escocés James Mill. Destaca por as suyas contribucions en a teoría social, en a teoría politica y en a politica economica, estando un defensor d'a libertat individual frent a la incherencia d'o estato en a sociedat, estando o establidor d'a teoría d'o utilitarianismo que dimpués desembolicó Jeremy Bentham.

## Vinclos externos
Primera División de Portugal (fútbol)

A **Primeira Divisão Nacional** (en aragonés "Primera División Nacional") y conoixita tamién como **Liga NOS** por motius de patrocinio, ye a mas alta d'as categorías de fútbol de Portugal, por debaixo ye a Liga de Honra, categorías organizatas por a Liga Portuguesa de Futbol Profesional.

## Equipos d'a Primera División Nacional 2017/18

## Palmarés

## Vinclos externos
*  Pachina web oficial d'a Federación Portuguesa de Fútbol.
*  Pachina web oficial d'a Liga Zon Sagres.
Os Fustez

**Os Fustez**, tamién conoixida en aragonés como **Os Bordons**, son un asterismo d'a constelación d'Orión. Son formaus por tres estrelas brilants: ζ Ori (Alnitak), ε Ori (Alnilam), y δ Ori (Mintaka). Alnitak ye alto u baixo a 800 anyos luz de distancia d'a Tierra y, considerando a radiación ultravioleta, que o uello human no puet veyer, Alnitak ye 100.000 vegatas mas luminosa que o Sol. Alnilam se troba a bels 1340 anyos luz de distancia d'a Tierra y brila con una magnitut de 1.70. Considerando a luz ultravioleta Alnilam ye 375.000 vegatas mas luminosa que o Sol. Mintaka ye a una distancia de 915 anyos luz y brila con una magnitut de 2.21. Mintaka ye 90.000 vegatas mas luminosa que o Sol. Mintaka ye una estrela doble. As dos estrelas orbitan arredol l'una de l'atra cada 5,73 días. Mirando os Fustez ye de facil trobar a constelación d'Orión en o cielo. En o hemisferio norte, Os Fustez se veyen millor en o cielo nocturno d'o mes de chinero, arredol d'as 9.00 pm.

Istas mesmas tres estrelas se conoixen en atros puestos d'o mundo por atros nombres, como *"Cinturón d'Orión"* u por eixemplo en Latinamerica como *"As Tres Marías"*. En Puerto Rico se dicen *[[Reis Magos|"os tres reis"]]*. As estrelas prencipian a apareixer alto u baixo en a calendata d'a Epifanía, cuan os Reis Magos visitoron a o nino Chesús, o día 6 de chinero en o calandario cristiano.

## Galería

Image:Orion constellation PP3 map PL.jpg|Mapa d'a constelación d'Orión.
Image:Cintura di Orione binocolo.png|Astrofotografía amateur d'os Fustez.
Image:Spectacular visible light wide-field view of region of Orion's Belt and the Flame Nebula.jpg|Astrofotografía d'a rechión d'os Fustez y a Nebulosa d'a Flama.


## Se veiga tamién
* Orión (constelación).
* Thornborough Henges.
* Teoría d'a correlación d'Orión.

## Notas


## Referencias

## Vinclos externos
* Richard Hinckley Allen: Star Names — Their Lore and Meaning
Ergativo

L**'ergativo** se fa servir pa distinguir gramaticalment o subchecto intransitivo d'o subchecto transitivo u activo. A construcción ergativa ye prou excepcional en o mundo, y encara mes en Europa Occidental, estando o basco un d'os pocos idiomas en fer-lo servir en Europa Cuasi totas as luengas caucasicas, y cadaguna d'una traza diferenciata, fan servir tamién a construcción ergativa, este peculiar rasgo tipolochico d'as ditas "luengas d'ergativo".

Por eixemplo, en a frase "gizona badator" ("l'hombre viene") o subchecto se diz "gizona" ("l'hombre"), pero en esta atra frase "gizonak ikusten du" ("l'hombre veye") o subchecto se diz "gizonak" ("l'hombre"). O subchecto activo recibe una marca, dita marca d'ergativo u activo, que ye concretament una *-k* final. Dita *-k* final ye o que se diz ergativo basco.

## Veyer tamién
*Ergativo en basco

## Referencias
Bundesliga d'Austria (fútbol)

:*Iste articlo ye sobre a *'Bundesliga de fútbol en Austria**; ta atros usos, se veiga **Bundesliga**''.
A **Fußball-Bundesliga*' ye a mas alta d'as categorías de [[fútbol]] d'[[Austria]], por debaixo ye a [[Erste Liga]], categorías organizatas por a *Österreichischer Fußball-Bund'' (Federación Austriaca de Fútbol).

## Equipos d'a Bundesliga 2019/20

* FC Admira Wacker Mödling
* FK Austria Wien
* Kapfenberger SV
* SV Mattersburg
* SK Rapid Wien
* FC Red Bull Salzburg
* SV Ried
* SK Sturm Graz
* SC Wiener Neustadt

## Palmarés

## Campión per anyada

## Vinclos externos
* Pachina web oficial d'a Federación Austriaca de Fútbol
* Pachina web oficial d'a Bundesliga
Municipios Autónomos Rebeldes Zapatistas

O **Municipios Autónomos Rebeldes Zapatistas** (**MAREZ**) son territorios baixo control d'as bases de refirme zapatistas en o estato mexicano de Chiapas, declaratos en aviento de 1994 y concretatos en 2002. O EZLN como estructura militar mantiene una participación nula en ditos espacios d'autogubierno pues han declarato que en os suyos prencipios no ye a presa d'o poder, por lo que degún mando u miembro d'o **CCRI** *(*'C**omité **C**landestino **R**evolucionario **I*'ndígena)* puet ocupar cargo d'autoridat-gubierno en ditos espacios autonomos.

Os MAREZ se coordinan a traviés de Consellos Autonomos y as suyas prencipals actividaz han estato promover a educación y a salut en os suyos territorios. Tamién tienen a vegadas problemas de tierras, treballo y de comercio, afers de vivienda y alimentación, promueven a cultura (mas que mas a luenga y as tradicions) y tamién se encargan de administrar chusticia.

## Relación con Aragón
O *MAREZ Emiliano Zapata* ye chirmanato con o municipio aragonés d'Artieda.

## Referencias

## Se veiga tamién
* Ejército Zapatista de Liberación Nacional
* Caracoles y Juntas de Buen Gobierno
* Neozapatismo

## Vinclos externos
*  Los Municipios Autónomos Zapatistas
*  Atención a la Salud Organizada desde Abajo: La Experiencia Zapatista
*  El comercio es de todos y nace de todos
*  Los zapatistas muestran al país y al mundo su sistema de escuelas autónomas
Bubalus bubalis

O **brúfol** () ye una especie asiatica de bovín que se mueve facilment por terrenos paulencos u buralencos. En estau salvache se considera especie amenazata pero como animal domestico no corre periglo de desaparición.

## Denominacions
Encara que no se trobe como animal domestico introduciu en a Peninsula Iberica, bi ha textos medievals aragoneses on ye mencionata esta especie referindo-se a países d'Asia. As denominacions pueden ser adaptacions dreitament dende o latín clasico *bubălus* u tener relación con o catalán *brúfol* u con l'occitán y francés *bufle*/*buffle*. D'entre totas ye a forma *brúfol* a mes estendillata en aragonés medieval, visible en o lexico comercial d'o sieglo XV en Zaragoza, Chaca y Monzón.

En o "Libro d'el Trasoro" los mencionan como una clase de bueis propia d'a India:

En o "Libro de Marco Polo" tamién en parlan:

En "La Flor de las Ystorias d'Orient" parlan de *bufles saluages* en l'aria d'o Caucas y a Mar Caspia, pero talment se refieran a la subspecie caucasiana d'o *[[Bison bonasus]]*

En "La Grant Cronica d'Espanya" parlan d'a introducción d'esta especie en o norte d'Italia como animal domestico y los denominan *bubalos*, adaptando-lo dreitament dende o latín:

Tamién en a "Cronica de los Conquiridors":

## Referencias

## Vinclos externos

## Referencias
Temperatura ambient

**Temperatura ambient** ye a temperatura que se puet mesurar con un termometro y que se prene de l'ambient actual, por lo que, si se prene de diversos puntos en una aria en un mesmo tiempo puet variar.

Ixo se debe a que una temperatura presa en un ambient tan fredo como lo ye o Polo Norte, a on a temperatura sería por debaixo de zero (si se mesura en graus Fahrenheit u Celsius ), no será igual a una presa en un puesto tan calido como un disierto a on a temperatura sería muit por dencima d'o zero.

## Confort humán
Ta o confort humán, a temperatura ambiental deseyable pende en gran parti d'a necesidatz de l'individuo y en diversos atros factors. Seguntes l'observatorio de salut publica de West Midlands, Gran Bretanya, 21&nbsp;°C (70&nbsp;°F) ye a temperatura ambiental recomendata ta todas as cambra d'una casa, fueras d'o dormitorio, a on se recomienda una temperatura ambiental de 17&nbsp;°C (64&nbsp;°F). En centros profesionals y oficinas ista temperatura podría estar de minimo 16&nbsp;°C. Un estudio efectuato por a Universidat d'Uppsala, Suecia, trobó que a percepción d'una temperatura ambiental alta ye correlacionata con un ambient de cooperación disminuito. O estudio recomendó mantener una temperatura ambiental maxima de 22&nbsp;°C (72&nbsp;°F) y a minima a 16&nbsp;°C (64&nbsp;°F).

## Se veiga tamién
* Sensación termica
Bos grunniens

O **yak** () ye una especie de bovín natural d'as montanyas d'Asia Central y Asia Meridional. En estato salvache ye calificata d'especie vulnerable, pero tamién ye una especie domesticata y fundamental en a economía tradicional de pueblos como os tibetans.

## Zoonimia
Ye mencionata en o "Libro d'el Trasoro", en a versión francesa los denominan *bovatons* (*bueis grans*) o que no sabió traducir qui escribió a versión aragonesa:

Tamién en parlan en o "Libro de Marco Polo":

## Referencias

## Vinclos externos
Densidat

:*Iste articlo tracta sobre a densidat como *'magnitud fisica**. Ta atros emplegos se veiga [[densidat (desambigación)]].''


A **densidat**, de simbolo **ρ** (letra ''rho'' de l'[[alfabeto griego]]), y a vegatas abreviata como **d**, ye a masa especifica d'un cuerpo u [[fluyiu|fluyito]], ye decir, a cantidat de materia que bi ha por unidat de volumen. A densidat ye directament proporcional a la valura d'a [[masa]] y inversament proporcional a o [[volumen]] d'o cuerpo.

Formula cheneral:

<math>\rho = \frac{massa}{volum} = \frac{m}{V}</math>

A unidat de mesura en o [[Sistema Internacional]] ye o [[kilogramo]] por [[metro cubico]] (kg/m<sup>3</sup>). Pero por motivos historicos y practicos, se gosa mesurar en [[gramo]]s por [[centimetro cubico]] (g/cm<sup>3</sup>).

A densidat de l'augua a 3.98&nbsp;°C = 1000&nbsp;kg/m<sup>3</sup> = 1 g/cm<sup>3</sup>. A vegatas se puet presentar a valura d'a densidat d'una substancia respecto a la d'a densidat de l'augua; iste ye o concepto de **densidat relativa*'.

<math>s = \frac{\rho}{\rho_{aigua}}</math>

== Densidat d'un punt P d'un meyo contino ==
A densidat en un [[meyo contino]] ye una [[analisi dimensional|magnitut]], [[magnitut escalar|escalar]], no [[magnitut fundamental|fundamental]], definita en cada [[punto material]].

Sía P un punto material d'un meyo contino. Sía una [[succesión]] de volumens materials, de [[volumen]] *Vi* (decreixients) y de [[masa]] *mi*, tals que toz contienen o punt P en o suyo interior.
Decimos *densidat* en o punto P a o [[limite]] d'a succesión d'os cocients <math>mi/Vi</math> cuan *Vi'' tiende a 0 (cal remerar que en un meyo contino no se i contemplan as moleculas subatomicas ni cosa).

{\rho}=\lim{\frac{mi}{Vi}}

## Referencias
Punto de fusión

O **punto de fusión** d'un material ye a temperatura a la que iste material prencipia a cambiar o suyo estau de solido a liquido; ye decir, ye o punto en que as suyas moleculas adquieren una mobilidat suficient ta crebar os enlaces electricos y s'eslampan librement.

Cuan considamos a temperatura d'o cambio inverso, de liquido a solido, mos referimos a o "punto de conchelación".

A diferencia d'o punto d'ebullición, o punto de fusión ye dica cierto punto independient d'a presión.

## Eixemplos
* Augua: 273 K (0 °C)
* Mercurio: 234,32 K (-38,83&nbsp;°C)
* Grafito: 4.241 K (3.948&nbsp;°C) (ye o material con o punto de fusión mas alto)
* Arambre: 1.357,6 K (1.081,45&nbsp;°C)

## Se veiga tamién
* Conchelación
* estau d'a materia
* Punto triple
Punto d'ebullición

O **punto d'ebullición** ye a temperatura a la que una substancia, pasa d'o estau liquido a o estau gas, u d'o revés. Tamién se diz **punto de condensación**.

A temperatura d'una substancia u d'un cuerpo ye una mesura d'a enerchía cinetica d'as suyas moleculas. A temperaturas inferiors a o punto d'ebullición, nomás una chicota fracción d'as moleculas d'a superficie, tienen prou enerchía ta crebar a tensión superficial y eslampar.

En plegar ta o punto d'ebullición, a mayoría d'as moleculas son capables de fuyir dende cualsiquier parti d'o cuerpo (no nomás dende a superficie). Manimenos, ta a creyación de bombollas en tot o volumen d'o liquido, s'amenistan imperfeccions u movimientos, precisament a causa d'o fenomeno d'a tensión superficial. Un liquido puet escalfar-se por dencima d'o suyo punto d'ebullición. En iste caso parlamos de sobreescalfamiento. En un liquido sobreescalfato, una chicota perturbación, prevocará una ebullición de pronto (y talment explosiva) d'o liquido. Iste fenomeno se puet observar en fer calentar l'augua en un recipient liso (por eixemplo de *[[pyrex]]*) en un microondas. En adhibir un solido (por eixemplo zucre) en ista augua sobreescalfata, tot o contenito puet prencipiar a bullir de traza explosiva, causando crematas a las personas que se troben amán.

O punto d'ebullición, pende muito d'a presión, a diferencia d'o punto de fusión que lo fa muito menos. Ista diferencia permite a intersección d'as curvas d'equilibrio de fusión y ebullición en o diagrama *Presión - Temperatura*, en o dito punto triple, una presión y temperatura a on coexisten en equilibrio as tres fases: solida, liquida y gaseosa.

O punto d'ebullición de l'augua a 1 atmosfera ye de 100°C

## Calculo d'o punto d'ebullición
O punto d'ebullición normal puet estar calculato a traviés d'a formula de Clausius-Clapeyron:

T_B = \Bigg(\frac{\,R\,\ln(P_0)}{\Delta H_{vap}}+\frac{1}{T_0}\Bigg)^{-1}
Presión de vapor

A **presión de vapor** u **tensión de vapor** ye a presión exercita por a vapor d'una substancia liquida y solida en un recinto zarrata.

Por un regular o termin se refiere a la situación d'equilibrio, tamién dita *presión de saturación*.

A valor d'a *presión de vapor*, creixe con a temperatura, y a suya valura ye independient d'as cantidaz de liquido/solido y vapor presents mientres existen os dos. En a situación d'equilibrio, a fase gaseosa, se diz *vapor saturata*.

Un termin relacionato ye a presión parcial, aplicable cuan adintro d'o recipient zarrato, i tenemos mas d'una substancia volatil.

## Augua
O punto d'ebullición de l'augua ta presions d'uns 100 kPa puet estar aproximata con;

T_v = 100 + 0.0002772 \cdot (p - 101000) - 1.24 \cdot 10^{-9} \cdot (p - 101000)^2

A on a temperatura ye en graus Celsius y a presión p en Pascals. A valura d'a presión de vapor, s'obtiene solucionando ista ecuación ta a p.

A lei de Raoult, describe alto u baixo a presión de vapor de mezclas de liquidos.

## Se veiga tamién
*Humedat relativa
*Humedat absoluta
Entalpía de fusión

A **entalpia de fusión** u tamién dita **calor de fusión** ye a cantidat d'enerchía que s'amenista ta que un mol d'una substancia que se trobe en a suya temperatura de fusión pase de tot de solido a liquido a la mesma temperatura.

Usualment as unidaz emplegatas ta ista propiedat s'indican en kJ/mol, pero l'uso d'os kJ/kg tamién ye posible, encara que menos frecuent.

Ya que o proceso de fusión ye inverso a o de conchelación, o termin **calor de conchelación** tamien se fa servir. Ista se define como a calor liberata cuan un mol de substancia se solidifica a la suya temperatura de conchelación.
Kilojoule por mol

**Kilojoule por mol** (**kJ/mol**) ye una unidat derivata d'o SI correspondient a la enerchía por cantidat de materia, a on a enerchía se mesura en unidaz de 1000 joules y a cantidat de materia ye mesurata en mols.

Cantidaz fisicas mesuratas en kJ·mol−1:
* Calor de vaporización
* Calor de fusión
* Enerchía d'ionización
Entalpía de vaporización

A **entalpía de vaporización** u tamién dita **calor de vaporización** ye la cantidat d'enerchía que s'amenista ta que mol d'una substancia que se trobe en a suya temperatura de fusión y a la presión d'una atmosfera pase de tot a l'estau gaseoso.

Por un regular as unidaz emplegadas ta ista propiedat s'indican en kJ/mol, pero l'uso d'os kJ/kg tamién ye posible, encara que menos frecuent.

Ya que lo proceso de vaporización ye inverso a lo de condensación, o termin **calor de condensación** tamien se fa servir. Ista se define como a calor liberada cuan un mol de substancia se condensa en o suyo punto d'ebullición baixo presión estándard.

A calor de vaporización de l'augua ye d'uns 40,6 kJ/mol (2250 kJ/kg). Ye una valura prou gran, cinco vegadas a enerchía que s'amenista ta escalfar l'augua de 0 a 100 graus centigrados.

## Vinclos externos
Calor especifica

A **calor especifica** u **capacitat calorifica especifica**, c, ye a cantidat d'enerchía en forma de calor, que ha de recibir una substancia ta puyar un kelvin (o equivalent a un grau centigrado), a temperatura de bella masa (a vegatas se mesura por un cierto volumen). Se gosa mesurar en as unidaz d'o SI; J/(kg*K) (joule por kilogramo kelvin).

Por un regular a cantidat de calor Q necesaria ta puyar a temperatura d'un sistema se puet expresar como:

: Q = m c \Delta T

A calor especifica d'una determinata substancia se puet determinar escalfando o cuerpo dica una cierta temperatura y, dimpués metendo-lo en contacto con una cierta masa d'una substancia de calor especifica conoixita, de traza que pleguen a una temperatura d'equilibrio. Si o conchunto ye isolato d'o entorno, a calor cedita por o cuerpo ha d'estar igual a l'absorbita por a substancia de calor especifica conoixita. Ye decir:

: Q_{ceditp} = Q_{absorbito}
: m_{cuerpo} c_{cuerpo} (T_{f} - T_{icuerpo}) = m_{referencia} c_{referencia} (T_{f} - T_{ireferencia})

a on a unica incognita que tenemos ye c_{cos}, chustament lo que queremos determinar.

Iste procedimiento se diz calorimetría.

## Calor especifica de bellas substancias

## Se veiga tamién
* Capacidat termica.
* Calor especifica molar.
* Calor especifica volumetrica.
* Calorimetría.
Masa molar

A **masa molar** (simbolo **M**) d'una substancia ye a masa d'un mol d'ista substancia. Como o numero d'Avogadro ye o numero de particlas en un gas, a masa molar se puet calcular conoixendo a masa d'una particla d'a substancia y multiplicando-la por o numero d'Avogadro, u bien dividindo a masa *m* d'a substancia por o numero de mols *n*.

: \text{Masa molar} = \text{Numero de Avogadro} \times \text{peso atomico}

A masa molar d'un compuesto se puet trobar sumando as masas molars d'os suyos components. Por eixemplo, sabendo que as masas molars d'o hidrocheno, o ixufre y l'oxicheno son 1 g/mol, 32 g/mol y 16 g/mol, respectivament, a masa molar de l'acido sulfurico H2SO4 será:

: *M* = 2·1 g/mol + 1·32 g/mol + 4·16 g/mol = 98 g/mol

## Referencias
Punto critico

En as matematicas un **punto critico** ye un lugar a on una función tien o gradient identico a zero, pero en as ciencias fisicas un **punto critico** ye aquel limite ta o que o volumen d'un liquido ye igual a o d'una masa igual de vapor u, dito d'atra traza, en que as densidaz d'o liquido y d'a vapor son iguals. Si se mesuran sa densidaz d'o liquido y d'a vapor en función d'a temperatura y se representan os resultatos, puet determinar-se a temperatura critica a partir d'o punto d'intersección d'as dos curvas.

## Condicions matematicas d'o punto critico
En o punto critico se verifica:

\left ( {	\partial P \; \over \partial v\;}\right)_{T=T_c}=0

\left ( {\partial^2 P \; \over \partial v^2\;}\right)_{T=T_c}=0

estando P a presión , v o volumen molar, T a temperatura y T_c a temperatura critica d'o sistema considerato.

## Se veiga tamién
* Punto d'ebullición
* Punto de fusión
* Punto triple
* Teoría d'as catastrofes
Fahrenheit

**Fahrenheit** puet referir-se a:

* Fahrenheit, una unidat de temperatura proposada por Gabriel Fahrenheit en 1724.
* Fahrenheit, un videochuego que amaneixió en setiembre de 2005.
* Fahrenheit, una API de graficos 3D por computador unificando Direct3D y OpenGL.
* Fahrenheit, un grupo chileno de hard rock.
* Fahrenheit, un videochuego ta Sega 32X que requiere Sega Mega-CD

## Personas
* Gabriel Fahrenheit, un fisico polaco autor de numerosos inventos como o termometro d'augua y o de mercurio.

## Atros usos
* *[[Fahrenheit 9/11]]*, un documental estrenau en 2004 dirigito por Michael Moore.
* *[[Fahrenheit 451 (desambigación)]]*.
* *[[Fahrenheit 56K]]*, una obra de teatro distopica.
* *[[7800 Degrees Fahrenheit]]*, o segundo disco d'estudio d'o grupo de hard rock *[[Bon Jovi]]*, publicau en 1985.
Grau Fahrenheit

:*Iste articlo ye sobre o *'grau Fahrenheit** como unidat de mesura; ta atros usos d'a palabra, se veiga **Fahrenheit**.
O **grau Fahrenheit** (**°F''') ye una unidat de temperatura proposata por Gabriel Fahrenheit en 1724.

En a escala Fahrenheit, o punto de fusión de l'augua ye de 32 graus, y o d'ebullición ye de 212 graus. Una diferencia d'1,8 graus Fahrenheit equivale a la d'1 grau centigrado. Fahrenheit establió a temperatura zero (0&nbsp;°F), en o punto de conchelación d'una mezcla a o 50% de sal (cloruro d'amonio) y chel, y como 96&nbsp;°F, pilló a temperatura d'a sangre (él feba servir a d'os caballos). A cifra 96, puet pareixer una mida rariza, pero en primeras a escala nomás teneba doce subdivisions iguals, él mesmo, dividió cada división en ueito mas, obtenindo en zagueras 96 divisions en a suya escala.

As formulas de conversión a graus centigrados y kelvin son:

:°F = °C⋅(9/5) +32
:°C = (°F -32) ⋅ 5/9

:°F = K ⋅ (9/5) -459,67
:K = (°F +459,67) ⋅ 5/9

Ista escala ye actualment confinata a os países anglosaxons, mas que mas a os Estaus Unius. Os atros paísos anglosaxons, manimenos, se son adaptando a os graus Celsius, ya que dende os anyos 1960, bels gubiernos han empentato politicas con tendencia a l'adopción d'o Sistema Internacional d'Unidaz y l'uso d'o Fahrenheit ha estato desplazato. Con tot y con ixo, en os Estaus Unius, o Fahrenheit lo utiliza a población ta usos no cientificos.

A escala Fahrenheit, tien situato o zero absoluto a -459,67&nbsp;°F, ta facilitar o suyo uso cientifico, se creyó a escala de Rankine, que leba o 0 d'a escala fahrenheit enta o zero absoluto, de forma parellana a o que ocurre entre a de Kelvin y Celsius.

## Formulas de conversión de graus Fahrenheit

## Se veiga tamién
* Grau Celsius.
* Grau Réaumur.

## Referencias
Punto triple

En o **punto triple**, i conviven en equilibrio o estau d'a materia solido, o estau liquido y o estau gaseoso d'una substancia. Se define con una temperatura y una presión (no ambiental, sino presión de vapor). O punto triple de l'augua, por eixemplo, se sitúa a 273,16 kelvins (0,01&nbsp;°C) y a una presión de 611,73&nbsp;Pa (4,59 mmHg u 0,006033 atm ITS90.

## Tabla de puntos triples
En ista tabla s'incluyen os puntos triples de bellas substancies comuns. Istos datos son basatos en os proporcionatos por a National Bureau of Standards (agora NIST) d'os Estaus Unius d'America.

## Referencias
Hubert Humphrey

**Hubert Horatio Humphrey, Jr.**, naixito de Wallace (Dakota d'o Sud) o 27 de mayo de 1911 y muerto en Waverly (Minnesota) o 13 de chinero de 1978, estió un politico estausunidense, militant d'o *[[Minnesota Democratic–Farmer–Labor Party]]* (un partiu afiliato a o *[[Partiu Democrata d'os Estaus Unius]]*). Senador d'os Estaus Unius por o estato de Minnesota cuantas anyadas, tamién estió vicepresident d'Estaus Unius mientres a presidencia de Lyndon B. Johnson, dende o 20 de chinero de 1965 dica o 20 de chinero de 1969.

## Vinclos externos
Louis-Ferdinand Céline

**Louis-Ferdinand Céline** (pseudonimo literario de **Louis-Ferdinand Auguste Destouches**), naixito de Courbevoie (Altos d'o Sena, Tercera Republica Francesa) o 27 de mayo de 1894 y muerto en Meudon (Altos d'o Sena, Francia) l'1 de chulio de 1961, estió un escritor y novelista francés. Ye uno d'os escritors franceses d'o sieglo XX mas conoixitos internacionalment, con un estilo propio prou elaborato que s'alazeta en o lenguache parlato y en o emplego de l'argot. Antiparte, a suya figura gosa estar tamién polemica por o suyo antisemitismo y por a suya colaboración con a Francia de Vichèi y con o Tercer Reich alemán mientres a Segunda Guerra Mundial.

## Vinclos externos
Vincent Price

**Vincent Leonard Price, Jr.**, naixiu de Saint Louis (Missouri) o 27 de mayo de 1911 y muerto en Los Angeles (California) o 25 d'octubre de 1993, estió un actor estausunidense, activo en o cine estausunidense dende meyaus d'os anyos 1930.

Entre la suya filmografía, se i puet mencionar bellas cintas, como *[[Tower of London (cinta de 1939)|Tower of London]]* (1939, Rowland V. Lee), *[[Brigham Young (cinta)|Brigham Young]]*  (1940, Henry Hathaway), *[[Laura (cinta de 1944)|Laura]]* (1944, Otto Preminger), *[[The Keys of the Kingdom (cinta)|The Keys of the Kingdom]]* (1944, John M. Stahl), *[[Dragonwyck (cinta)|Dragonwyck]]* (1946, Joseph L. Mankiewicz), *[[The Bribe]]* (1949, Robert Z. Leonard), *[[House of Wax (cinta de 1953)|House of Wax]]* (1953, André de Toth), *[[The Fly (cinta de 1958)|The Fly]]* (1958, Kurt Neumann), *[[House of Usher (cinta)|House of Usher]]* (1960, Roger Corman), *[[Dr. Goldfoot and the Bikini Machine]]* (1965, Norman Taurog), u *[[The Abominable Dr. Phibes]]* (1971, Robert Fuest).

## Se veiga tamién
* Cintas interpretadas por Vincent Price.

## Vinclos externos

*  Vincent Price en Internet Movie Database.
*  Vincent Price en Internet Broadway Database.
*  Vincent Price en Allmovie.
*  Vincent Price en Turner Classic Movies.
*  Vincent Price en Find A Grave.
Picometro

O **picometro** (simbolo **pm**) ye una unidat de longaria d'o SI que ye igual a 10−12 metros. Se fa servir mas que mas ta mesurar distancias a escala atomica. Os diametros d'os atomos van alto u baixo dende os 30 dica os 600 pm.

:1 pm = 1 x 10-12 metros = 0,000 000 000 001 metros
:1 pm = 1000 femtometros
:100 pm = 1 ångström
:1000 pm = 1 nanometro
Estructura cristalina

Una **estructura cristalina** ye una forma solida, en a que os constituyents, atomos, moleculas, u ions son empaquetatos de traza ordenata y con patrons de repetición que s'estendillan en as tres dimensions espacials. A cristalografía ye o estudio cientifico d'os cristals y d'a suya formación.

O estato cristalín d'a materia ye o de mayor orden, ye decir, a on as correlacions internas son mayors y a mayor rango de distancias. Y ixo se reflecta en as suyas propiedaz antropicas y discontinuas. Gosan apareixer como endidaz puras, homochenias y con formas cheometricas definitas cuan son bien formatos. Manimenos, a suya morfolochía externa no ye prou pa evaluar a dita cristalinidat d'un material.

## A estructura

Si los miramos fito-fito, en istos dibuixos bi ha siempre una fracción d'os mesmos que se repite. Alavez, en os cristals, os atomos, os ions u as moleculas s'empaquetan y creyan motivos que se repiten cada ångström (1 ångström = 10−8 cm), bi ha ista repetitividat en as tres dimensions, y la denominamos ret cristalín. O conchunto que se repite, por translación ordenata, chenera tot o ret (tot o cristal) y lo denominamos ret elemental u unidat. Por cheneralizar, o suyo contenito (atomos, moleculas y/u ions), ye decir o motivo que se repite, puet describir-se por un punto (o punto reticular) que representa toz y cadagún d'os constituyents d'o motivo. Por eixemplo, cada soldato sería un punto reticular. En a materia condensata, un monocristal ye un dominio, por un regular poliedrico, d'un meyo cristalín.

## Diferencia entre vidres y cristals
Bi ha ocasions a on a repetitividat se creba, u no ye exacta, ixo chustament ye o que caracteriza a diferencia entre os vidres y/u cristals, de manera cientifica os vidres se dicen por un regular materials amorfos (desordenatos u poco ordenatos).

Manimenos a materia no ye de tot ordenata u desordenata (cristalina u no cristalina) y mos podemos trobar con una degradación continua de l'orden (graus de cristalinidat) en os materials, que van dende os perfectament ordenatos (cristalins) dica os desordenatos de tot (amorfos)

## A estructura cristalina ordenata
En a estructura cristalina (ordenata) d'os materials inorganicos, os motivos repetitivos son atomos u ions enlazatos entre sí, de traza que por un regular no se distinguen unidaz isolatas y d'istos enlaces en proviene a estabilidat y a dureza (cristals ionicos, mas que mas). A on se distinguen clarament unidaz isolatas, ye en os ditos materials organicos, a on apareixe o concepto d'entidat molecular (molecula), formata por atomos enlazatos entre sí, pero a on a unión entre as moleculas, adintro d'o cristal, ye muito mas débil (cristals moleculars). Son, por un regular, materials mas blandos y inestables que os inorganicos.
200 metros lisos

Os **200 metros lisos** ye una cursa en a que s'ha de fer una distancia de doscientos metros, libres d'obstaclos, o mes rapido posible.

Ye incluida en o programa de prebas oficials d'os campionatos d'atletismo y amás amás ye en o programa d'atletismo en os Chuegos Olimpicos dende os Chuegos de París 1900 en a categoría masculina y dende Londres 1948 en a femenina. En as pistas a l'aire libre a cursa precipia en a curva d'antís de l'arribada, y en as pistas indoor en belunas d'ellas ye una vuelta completa.

## Récords
Os récords mundials son, en a categoría masculina d'Usain Bolt con una marca de 19,19&nbsp;s, y en a categoría femenina de Florence Griffith Joyner con una marca de 21,34&nbsp;s. Os récords d'Aragón de 200 m lisos son en a categoría masculina de Ignacio Supervia con una marca de 21"11 s y en a categoría femenina Esther Lahoz con 24"07 segundos.

### Records d'aria
**Actualizato o 31 d'agosto de 2024*

## Medallistas olimpicos

## Se veiga tamién
* Progresión d'o récord mundial masculín de 200 metros lisos.
* Progresión d'o récord mundial femenín de 200 metros lisos.

## Vinclos externos
* Lista d'as millors marcas masculinas de toz os tiempos en pachina web d'a IAAF.
* Lista d'as millors marcas femeninas de toz os tiempos en pachina web d'a IAAF.

## Referencias
Numero d'oxidación

O **estau d'oxidación** u **numero d'oxidación** se define como a suma de cargas positivas y negativas d'un atomo, o que indreitament indica o numero d'electrons que l'atomo ha acceptato u cedito. O estau d'oxidación ye una aproximación conceptual, útil por eixemplo cuan se producen procesos d'oxidación y reducción (procesos redox).

Os protons d'un atomo tienen carga positiva, y ista carga se veye compensata por a carga negativa d'os electrons; si o numero de protons y d'electrons ye o mesmo l'atomo ye electricament neutro.

Si l'atomo cede un electrón as cargas positivas d'os protons no son compensatas, ya que no bi ha suficients electrons. D'ista forma s'obtiene un ión con carga positiva (catión), A+, y se diz que ye un ión monopositivo; o suyo estau d'oxidación ye de +1. D'atra man, si l'atomo accepta un electrón, os protons no compensan a carga d'os electrons, obtenendo-se un ión mononegativo, A-. L'atomo puet ceder un numero mas gran d'electrons obtenendo-se ions dipositivos, tripositivos, etc. Y d'a mesma manera, puet acceptar-los, dando ions de distintas cargas.

Os estaus d'oxidación se denotan en a nomenclatura quimica con numeros romanos entre parentesi dimpués de l'elemento d'intrés. Por eixemplo, un ión de fierro con un estau d'oxidación +3, Fe3+, s'escribiría d'a forma sigüient: fierro (III). L'oxido de manganeso con o manganeso presentando un estau d'oxidación de +7, MnO4-, se diz "oxido de manganeso (VII)"; d'ista manera se puet diferenciar d'atros oxidos. En istos casos no cal indicar si a carga d'o ión ye positiva u negativa.

En a formula quimica, o estau d'oxidación d'os ions s'indica por meyo d'un superendiz dimpués d'o simbolo de l'elemento, como ya s'ha visto en Fe3+, u por eixemplo, en l'oxichén (II), O2-. No s'indica o estau d'oxidación en o caso que sía neutro.

A formula sigüient amuestra a la molecula de yodo, I2, acceptando dos electrons, de modo que pasa a presentar un estau d'oxidación de -1:

:I2 + 2e- → 2I-

## Estaus d'oxidación mas frecuents
### D'os no metals

### D'os metals

## Se veiga tamién
* Valencia (quimica)
* Electroquimica
Metro por segundo

O **metro por segundo** u **m/s** ye una unidat derivata d'o SI ta mesurar a velocidat, definita como a distancia en metros dividita por o tiempo en segundos.

Bels eixemplos de velocidaz en m/s:
* 0.013&nbsp;m/s = 1.3&nbsp;cm/s — velocidat d'un caracol de chardín.
* 1&nbsp;m/s — a velocidat tipica d'un humán en caminar. Por debaixo de 2&nbsp;m/s, ye mas eficient caminar que correr, por dencima d'ista velocidat ye mas eficient correr.
* 1&nbsp;m/s — a velocidat d'os sinyals que viachan por os axons en o cerebro humán.
* 28&nbsp;m/s — Un auto viachando a 100 kilometros por hora (km/h); tamién ye a velocidat que un guepardo puet mantener.
* 120&nbsp;m/s — a maxima velocidat d'os impulsos niervosos, viachando por fibras niervosas mielinicas en a columna vertebral.
* 343&nbsp;m/s — alto u baixo a velocidat d'o sonito.
* 3 × 108 m/s — alto u baixo a velocidat d'a luz

1 metro por segundo = 3.2808 piez por segundo = 2.2369 millas por hora = 3.6&nbsp;km/h

O *kilometro por segundo*, equivalent a mil metros por segundo, ye una unidat emplegata en astrometría ta mesurar a velocidat radial d'estrelas y galaxias.

## Se veiga tamién
* Kilometro por hora